COM7 พุ่ง 7% รับผลดียกเลิกเคอร์ฟิว โบรกฯอัพเป้าใหม่ 30 บ. ลุ้นผลงานเด่น-เทคนิคขาขึ้น
COM7 พุ่ง 7% รับผลดียกเลิกเคอร์ฟิว โบรกฯอัพเป้าใหม่ 30 บ. ลุ้นผลงานเด่น-เทคนิคขาขึ้น ล่าสุดอยู่ที่ 28.50 บาท บวก 2 บาท หรือ 7.55% มูลค่าซื้อขาย 549.39 ล้านบาท
COM7 พุ่ง 7% รับผลดียกเลิกเคอร์ฟิว โบรกฯอัพเป้าใหม่ 30 บ. ลุ้นผลงานเด่น-เทคนิคขาขึ้น ล่าสุดอยู่ที่ 28.50 บาท บวก 2 บาท หรือ 7.55% มูลค่าซื้อขาย 549.39 ล้านบาท
12 มิ.ย. 2563

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.54 น. อยู่ที่ 28.50 บาท บวก 2 บาท หรือ 7.55% สูงสุดที่ 28.50 บาท ต่ำสุดที่ 25.50 บาท ด้วยมูลค่าซื้อขาย 549.39 ล้านบาท

โดย บล.กรุงศรี จำกัด (มหาชน) คาด SET Index แกว่งตัวในกรอบ 1,360-1,380 จุด โดยให้น้ำหนักทางบวกมากขึ้น หลังจากที่ตลาดหุ้นในภูมิภาคเริ่มฟื้นตัว และตลาดหุ้นไทยลดลงแรงเกินไปหากเทียบกับภูมิภาค ประกอบกับยังมีปัจจัยหนุนหลังจาก ศบค.เห็นชอบปลดล็อกกิจกรรมเศรษฐกิจเฟส 4 และ ยกเลิกมาตรการเคอร์ฟิว เรายังเน้นหุ้นในกลุ่ม Domestic Play ที่ได้ประโยชน์จากมาตรการดังกล่าว อาทิ กลุ่มค้าปลีก (CPALL DOHOME COM7) และเครื่องดื่ม (CBG OSP)
ด้าน บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” COM7 ปรับราคาเป้าหมายเพิ่มเป็น 30 บาท/หุ้น โดยคาดว่าผลดำเนินงานไตรมาส 2/63 ถูกโควิด-19 กระทบน้อยกว่าที่ตลาดประเมิน และมีลุ้นเซอร์ไพรส์ตลาดด้วยกำไร สัญญาณยอดขายหลังเปิดสาขากลับมาได้ไว ก่อนที่จะได้ประโยชน์เต็มๆ จาก 5G ตั้งแต่ไตรมาส 4/63 ถึงปี 2566 หนุนกำไรกลับไปทำ All time high ได้อีกครั้ง
ขณะที่ บล.โกลเบล็ก ระบุในบทวิเคราะห์ว่า ราคา COM7 อยู่ในกรอบ Uptrend โดยมี Volume สะสมเข้ามาต่อเนื่อง และ Slow Sto. เตรียมส่งสัญญาณบวกหนุน คาดราคามีโอกาสทดสอบต้านที่ 27.75-30.00 บาท